CELEX: E2013J0024
Language: mt
Date: 2014-08-29 00:00:00
Title: Sentenza tal-Qorti tad- 29 ta’ Awwissu 2014 fil-Kawża E-24/13 — Casino Admiral AG v Wolfgang Egger (Libertà tal-istabbiliment — Libertà tal-proviżjoni tas-servizzi — Obbligu tat-trasparenza — Prinċipji ta’ ekwivalenza u effettività)

19.3.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 92/32
            
         SENTENZA TAL-QORTI
   tad-29 ta’ Awwissu 2014
   fil-Kawża E-24/13
   Casino Admiral AG v Wolfgang Egger
   (Libertà tal-istabbiliment — Libertà tal-proviżjoni tas-servizzi — Obbligu tat-trasparenza — Prinċipji ta’ ekwivalenza u effettività)
   (2015/C 92/06)
   Fil-Kawża E-24/13, Casino Admiral AG v Wolfgang Egger TALBA lill-Qorti skont l-Artikolu 34 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u Qorti tal-Ġustizzja mill-Qorti Statali tal-Prinċipat tal-Liechtenstein (Staatsgerichtshof des Fürstentums Liechtenstein) rigward l-interpretazzjoni tal-Artikoli 31 u 36 tal-Ftehim ŻEE u l-obbligu tat-trasparenza minnu derivat fil-kuntest ta’ proċedura biex tingħata konċessjoni ta’ casino, il-Qorti, magħmula minn Carl Baudenbacher, President, Per Christansen u Páll Hreinsson (Imħallef-Relatur), Imħallfin, tat is-sentenza fid-29 t’Awwissu 2014, li d-dispożittiv tagħha huwa kif ġej:
   
               1.
            
            
               Fin-nuqqas ta’ provvedimenti speċifiċi, l-awtoritajiet nazzjonali jibqgħu marbuta minn regoli fundamentali tal-liġi taż-ŻEE meta jagħtu konċessjonijiet tas-servizzi. Dan ma jipprekludix l-awtorità nazzjonali milli tagħti piżar relattiv mal-kriterji tal-għoti, imma d-dmir ta’ konformità mal-obbligu ta’ trasparenza jibqa’. Dan l-obbligu jfisser li l-piżar relattiv ma jistax jibdel il-kriterji tal-għoti oriġinali, ikun ta’ natura li seta’ jaffettwa t-tħejjija tal-offerti jew li aktarx jagħti lok għal diskriminazzjoni kontra wieħed mill-offerenti.
            
         
               2.
            
            
               L-obbligu mhux neċessarjament jirrikjedi lill-awtoritajiet nazzjonali li jtemmu kuntratt jew li l-qrati nazzjonali jwarrbu deċiżjoni ta’ għotja f’kull każ ta’ ksur ta’ dan l-obbligu marbut mal-għoti ta’ konċessjoni ta’ servizz. Madankollu, l-qorti għandha tikkunsidra, meta tkun qed tivvaluta ċ-ċirkostanzi tal-każ preżenti, ir-rimedji disponibbli biex jiġi żgurat li l-effetti kuntrarji għall-Artikoli 31 u 36 ŻEE ma jkomplux, li l-għan tal-interess pubbliku tal-amministrazzjoni tajba jiġi rifless fl-għoti tal-konċessjonijiet, sabiex l-għotjiet ikunu jistgħu isiru b’mod li la hu arbitrarju u lanqas diskriminatorju. Fin-nuqqas ta’ regoli taż-ŻEE dwar rimedji hija s-sistema ġuridika domestika li tirregola l-proċeduri legali sabiex jiġu ssalvagwardati d-drittijiet li l-individwi jidderivaw minn dak l-obbligu, b’tali mod li dawn il-proċeduri ma jkunux inqas favorevoli minn proċeduri domestiċi simili u ma jagħmlux l-eżerċizzju ta’ dawk id-dmirijiet prattikament impossibbli jew eċċessivament diffiċli.